Bu məqalə studiya albomu haqqındadır.  eyni adlı trek üçün baxın: Happier Than Ever (mahnı).  konsert filmi üçün baxın: *Happier Than Ever: Los-Ancelesə sevgi məktubu*.

**Happier Than Ever** — amerikalı müğənni Billi Aylişin ikinci studiya albomu. 30 iyul 2021-ci ildə səsyazma şirkətləri Darkroom və Interscope Records tərəfindən buraxılıb. Albomun prodüserliyini Aylişin qardaşı Finneas tək başına etmişdir.

İlk növbədə dauntempo pop albomu olan *Happier Than Ever*, cüzi miqdarda caz və elektropop elementlərini təcəssüm etdirir. Albomda Aylişin şöhrətə yüksəlişindən və bunun mənfi tərəflərindən danışılır. Buraxıldıqdan sonra albom musiqi tənqidçiləri tərəfindən tənqidi rəğbətlə qarşılandı, onlar onun üslubunu, istehsalını və dərin sözlərini təriflədilər. 64-cü İllik Qremmi Mükafatlarında albom və onun adını daşıyan trek müxtəlif kateqoriyalarda, "İlin Albomu", "Ən Yaxşı Pop Vokal Albomu", "İlin Mahnısı" və "İlin Rekordu" daxil olmaqla yeddi nominasiya qazandı.

Albomu dəstəkləmək üçün yeddi sinql buraxıldı: "My Future", "Therefore I Am", "Your Power", "Lost Cause", "NDA", "Happier Than Ever" və "Male Fantasy"; ilk üçü ABŞ Billboard Hot 100-ün ilk 10-luğuna daxil oldu. *Happier Than Ever* ABŞ-da bir nömrəyə yüksələn və digər 27 ölkədə albom hit-paradlarında birinci olan Aylişin ikinci albomu olaraq Billboard 200-ün zirvəsində debüt etdi. Ayliş 3 sentyabr 2021-ci ildə buraxılan "Happier Than Ever: Los-Ancelesə sevgi məktubu" filmində albomda yer alan trekləri canlı ifa etdi. Robert Rodriges və Patrik Ozbornun rejissorluğu ilə çəkilən film, eksklüziv olaraq Disney+-da nümayiş etdirilmişdir. Ayliş albomu tanıtmaq məqsədilə 3 fevraldan 30 sentyabr 2022-ci ilə qədər qastrol səfərləri edib.

Fon
---

Amerikalı müğənni-bəstəkar Billi Ayliş 29 mart 2019-cu ildə qardaşı, musiqiçi Finneas O'Konnellin prodüseri olduğu When We Fall Asleep, Where Do We Go? adlı debüt albomunu buraxdı. Albom tənqidçilər tərəfindən bəyənildi və kommersiya baxımından uğurlu oldu, "Bad Guy" adlı sinql Billboard hit-paradına başçılıq etdi. Albom və sinql Aylişə 62-ci İllik Qremmi Mükafatlarında "İlin Albomu", "İlin Mahnısı", "İlin Rekordu" və "Ən Yaxşı Yeni Müğənni" kimi 5 mükafat qazandırdı. Albomun buraxılışından sonra Ayliş bir neçə sinql buraxdı: "Everything I Wanted" (2019), Ceyms Bond mahnısı "No Time to Die" (2020) və Rozaliya ilə birlikdə oxuduğu "Lo Vas a Olvidar" (2021). İlk ikisi müvafiq olaraq 63-cü Qremmi Mükafatlarında "İlin Rekordu" və "Vizual Media üçün Yazılan Ən Yaxşı Mahnı" mükafatlarını qazandı. Ayliş 2020-ci ilin yanvarında verdiyi müsahibədə ikinci studiya albomu üzərində işə başlayacağını bildirdi. Mart ayında Aylişin qardaşı Finneas O'Konnell bunu təsdiqləyərək hər ikisinin "canlı ifa etməkdən" zövq aldıqları musiqini yaratmağa davam edəcəklərini bildirdi. 2021-ci ilin yanvarında Ayliş, albomun "istədiyi kimi olduğunu" və bununla bağlı heç nəyi dəyişmək istəmədiyini bildirdi. Növbəti ay onun "Billi Ayliş: Dünya biraz bulanıqdır" sənədli filmi yayımlandı. Bunun ardınca fevral ayında Ayliş albomda 16 treki olacağını bildirdi.

Happier Than Ever albomu Finneasın Los-Ancelesdəki evinin zirzəmisindəki ev səsyazma studiyasında qeydə alınıb. Aylişin sözlərinə görə, səsyazma 2020-ci il aprelin 1-dən 2021-ci ilin 16 fevralına qədər "My Future" ilə başlayıb "Oxytocin" ilə bitən həftəlik cədvəl üzrə aparılıb. Albom üçün yazdığı ilk mahnı "Happier Than Ever" idi, və onu "When We All Fall Sleep" turunun Avropa hissəsində olarkən yazmışdı. Ayliş albomda yer alan 16 mahnının hamısını qardaşı ilə birlikdə yazdığını bildirdi. Onların yazdığı "What I Wanna Hear" və "Born Blue" mahnıları alboma əlavə olunmadı.

Aylişin sözlərinə görə, Happier Than Ever üçün yaradıcılıq prosesi onun daim narahat və təzyiq hiss etdiyi əvvəlki layihələrindən fərqli olaraq "çox təbii"dir. Əvvəlki işləri ilə Ayliş kifayət qədər yaxşı olmadığını və sadəcə istedadlı olmadığını hiss etdi, lakin o vaxtdan bəri sənətinə daha çox inam qazandı.

"Vevo"ya verdiyi müsahibədə Ayliş uşaqlıqda dinlədiyi Culi London, Peqqi Li və Frenk Sinatra kimi caz müğənnilərindən ilhamlanaraq "çox klassik albom" yaratmaq istədiyini dedi. Onun studiya seansları zamanı qarşısına qoyduğu məqsədlərdən biri də həm özünü, həm də pərəstişkarlarını təəccübləndirmək olub.O, "Male Fantasy"ni "demək olar ki, özü yazdığı" mahnı kimi qeyd etdi və əvvəllər yaşamadığı hisslərdən söz açdı.

Musiqi və sözlər
----------------

Musiqi baxımından Happier Than Ever, R&B, texno, elementlərini özündə cəmləşdirən aşağı səsli pop, elektropop, dauntempo və caz-pop, kantri, bossa nova, yataq otağı popu, trip hop, folk, elektro, trap və 1990-cı illərin sofist popu kimi xarakterizə olunmuşdur. O, akustik gitaraların, zərif sintlərin və gurgling beatsların sadə minimalist aranjemanları ilə yavaş templi sentimental mahnılarından ibarətdir. Sözlərdə gənc qadınların əyləncə sənayesində üzləşdiyi mübarizələrdən, şöhrət, məşhurluq, emosional zorakılıq, güc mübarizələri, inamsızlıq, qadın düşmənlyi haqqında danışılır.

### Mahnılar

Açılış treki "Getting Older" şiddət haqqında mahnıdır və yazmaq "xüsusilə ağrılı" idi. Mahnı cinsi məcburiyyətdən bəhs edir. İkinci trek, "I Didn't Change My Number" ağır ritmlidir. Üçüncü trek olan "Billie Bossa Nova" Aylişin "daha yetkin tərəfini" təmsil edir. Dördüncü trek, "My Future" yavaş bir sint balladası kimi başlayır ki, bu da "gözəl bir fank" mahnısına çevrilir. Lirik olaraq mahnı özünü kəşf etməkdən bəhs edir. Beşinci trek olan "Oxytocin" texno impulsuna malikdir. Mahnı adında olduğu kimi hormondan bəhs edir. Altıncı trek "Goldwing" mahnı boyunca a kapella introsunu təkrarlayır. Səkkizinci trek, "Halley's Comet" yüngül sintez və bekbitdən ibarət balladadır. Doqquzuncu trek "Not My Responsibility" Aylişin Where Do We Go? Dünya turunda (2020) debüt edən ambient instrumental ın müşayəti ilə danışdığı sözlərdir.

Ardınca əvvəlki musiqidən "Overheated" trekinə keçid edilir, mahnı sosial media dövründə şöhrət haqqınadır. "Everybody Dies" on birinci treki qaranlıq sintlərə və yüngül gitara ifasına əsaslanan alt-pop balladadır və "Aylişin səsi yenidən gözə çarpır". On ikinci trek, "Your Power" cinsi zorakılıq və partnyorundan istifadə haqqında yumşaq akustik balladadır. On üçüncü trek "NDA" elektropop ritmi ilə şöhrət qazanması səbəbindən həyatında məxfiliyin olmamasından bəhs edir, mahnının sonunda nifrət edənləri və tənqidçiləri rədd etmək haqda olan on dördüncü trekə "Therefore I Am" mahnına keçid edilir. On beşinci trek "Happier Than Ever" rok opera mahnısıdır. Albom Aylişin münasibətləri və cinsi böyüməsini əks etdirdiyi yavaş ballada olan "Male Fantasy" ilə yekunlaşır.

Trek siyahısı
-------------

Bütün mahnılar Billi Ayliş və Finneas O'Konnell tərəfindən yazılmış və bəstələnmişdir. 

| *Happier Than Ever* albomundakı treklər |
| --- |
| № | Başlıq | Müddət |
| 1. | Getting Older | 4:04 |
| 2. | I Didn't Change My Number  | 2:38 |
| 3. | Billie Bossa Nova  | 3:16 |
| 4. | My Future | 3:30 |
| 5. | Oxytocin | 3:30 |
| 6. | Goldwing  | 2:31 |
| 7. | Lost Cause | 3:32 |
| 8. | Halley's Comet  | 3:54 |
| 9. | Not My Responsibility | 3:47 |
| 10. | Overheated  | 3:34 |
| 11. | Everybody Dies  | 3:26 |
| 12. | Your Power | 4:05 |
| 13. | NDA | 3:15 |
| 14. | Therefore I Am | 2:53 |
| 15. | Happier Than Ever | 4:58 |
| 16. | Male Fantasy | 3:14 |
| **56:07** |

| 
Tour edition |
| --- |
| № | Başlıq | Müddət |
| 17. | My Future (Live Performance from the DNC)  |   |
| 18. | Therefore I Am (Live from iHeartRadio ALTer Ego 2021)  |   |
| 19. | Your Power (Vevo Live Performance)  |   |
| 20. | Lost Cause (Vevo Live Performance)  |   |

| 
Japan tour edition |
| --- |
| № | Başlıq | Müddət |
| 17. | NDA (Japan Special Performance)  |   |
| 18. | Billie Bossa Nova (Japan Special Performance)  |   |

| 
Japan tour edition – DVD bonus |
| --- |
| № | Başlıq | Müddət |
| 1. | Interview for Japan  |   |
| 2. | Happier Than Ever (Music Video)  |   |
| 3. | Happier Than Ever (Making of the Video)  |   |
| 4. | Male Fantasy (Music Video)  |   |
| 5. | NDA (Music Video)  |   |
| 6. | Lost Cause (Music Video)  |   |
| 7. | Your Power (Music Video)  |   |
| 8. | Happier Than Ever, The World Tour (Road to Opening Night)  |   |
| 9. | NDA (Japan Special Performance)  |   |
| 10. | Billie Bossa Nova (Japan Special Performance)  |   |

### Qeydlər

* "Goldwing" trekində Gustav Holstun "Hymn to Vena" (1910) musiqisindən istifadə edilib.
* "My Future" kiçik hərflərlə, "Goldwing" böyük hərflərlə stilizə olunmuşdur. "Overheated" "OverHeated" kimi stilizə olunub.

İstinadlar
----------

1. 1 2  "Billie Eilish is the big winner at the Grammys". BBC News (ingilis). January 27, 2020. January 27, 2020 tarixində arxivləşdirilib. İstifadə tarixi: July 28, 2021.
2. 1 2  "Billie Eilish announces new album, 'Happier Than Ever'". Los Angeles Times (ingilis). April 27, 2021. July 28, 2021 tarixində arxivləşdirilib. İstifadə tarixi: July 28, 2021.
3. ↑  *Strause, Jackie.* "Grammys: Billie Eilish Wins for James Bond Theme Song "No Time to Die"". The Hollywood Reporter (ingilis). March 14, 2021. July 28, 2021 tarixində arxivləşdirilib. İstifadə tarixi: July 28, 2021.
4. ↑  *Iasimone, Ashley.* "Billie Eilish Says She's Working on a New Album, Releasing Her Documentary This Year: 'I'm Terrified'". Billboard. January 19, 2020. April 27, 2021 tarixində arxivləşdirilib. İstifadə tarixi: April 27, 2021.
5. ↑  *Peacock, Tim.* "Billie Eilish Begins Work On Her Second Album". UDiscover Music. March 16, 2020. January 22, 2021 tarixində arxivləşdirilib. İstifadə tarixi: April 27, 2021.
6. ↑  *Krol, Charlotte.* "Billie Eilish says new album 'feels exactly how I want it to'". NME. January 25, 2021. February 3, 2021 tarixində arxivləşdirilib. İstifadə tarixi: April 27, 2021.
7. ↑  *Triscari, Caleb.* "Billie Eilish teases 16 songs for new album". NME. February 1, 2021. April 26, 2021 tarixində arxivləşdirilib. İstifadə tarixi: April 27, 2021.
8. 1 2 3 4 5  *Spanos, Brittany.* "Billie Eilish and the Pursuit of Happiness". Rolling Stone. June 17, 2021. July 19, 2021 tarixində arxivləşdirilib. İstifadə tarixi: July 21, 2021.
9. 1 2  "Stories: @billieeilish (Anonymous profile view)" [Q&A session for *Happier Than Ever*]. insta-stories.com. August 10, 2021. August 10, 2021 tarixində arxivləşdirilib. İstifadə tarixi: August 10, 2021.
10. 1 2 3  *Eilish, Billie.* "Billie Eilish – Happier Than Ever (Official Vevo Interview)". July 21, 2021. July 20, 2021 tarixində arxivləşdirilib. İstifadə tarixi: July 21, 2021 – YouTube vasitəsilə.
11. ↑  *Mier, Tomás.* "Billie Eilish was 'Much More Confident' as She Drops Happier Than Ever: 'I Felt Like I Wasn't Very Talented'". People. July 22, 2021. July 24, 2021 tarixində arxivləşdirilib. İstifadə tarixi: July 25, 2021.
12. 1 2  *Kaufman, Gil.* "Billie Eilish Describes the 'Crazy Process' of Recording 'Happier Than Ever' Album". Billboard. June 9, 2021. July 31, 2021 tarixində arxivləşdirilib. İstifadə tarixi: July 21, 2021.
13. 1 2 3 4 5 6
14. ↑
15. ↑  *McLevy, Alex.* "Billie Eilish opens Happier Than Ever by one-upping Nirvana". The A.V. Club. July 30, 2021. July 30, 2021 tarixində arxivləşdirilib. İstifadə tarixi: July 31, 2021.
16. 1 2
17. ↑  *Amen, John.* "Billie Eilish: Happier (Album Review)". PopMatters (ingilis). August 2, 2021. August 2, 2021 tarixində arxivləşdirilib. İstifadə tarixi: August 2, 2021.
18. ↑  *Sentz, Tim.* "Album Review: Billie Eilish – Happier Than Ever | Beats Per Minute". beatsperminute.com (ingilis). August 4, 2021. August 25, 2021 tarixində arxivləşdirilib. İstifadə tarixi: August 23, 2021.
19. 1 2  "Billie Eilish – Happier Than Ever Album Review". Contactmusic.com. July 30, 2021. September 10, 2021 tarixində arxivləşdirilib. İstifadə tarixi: August 23, 2021.
20. 1 2  *Freidman, Jason.* "Billie Eilish Confronts Her Intense Rise to Stardom with Self-Compassion on Happier Than Ever". Paste (ingilis). August 2, 2021. August 4, 2021 tarixində arxivləşdirilib. İstifadə tarixi: August 3, 2021.
21. ↑  *Zhang, Cat.* "5 Takeaways From Billie Eilish's New Album, Happier Than Ever". Pitchfork (ingilis). July 30, 2021. July 31, 2021 tarixində arxivləşdirilib. İstifadə tarixi: July 31, 2021.
22. ↑  *Pappis, Konstantinos.* "Album Review Billie Eilish, 'Happier Than Ever'". Our Culture Mag. August 2, 2021. August 3, 2021 tarixində arxivləşdirilib. İstifadə tarixi: August 3, 2021.
23. ↑  *McLevy, Alex.* "Happier Than Ever is mostly a great Billie Eilish album". The A.V. Club (ingilis). August 4, 2021. August 14, 2021 tarixində arxivləşdirilib. İstifadə tarixi: August 4, 2021.
24. 1 2 3
25. ↑
26. ↑
27. 1 2 3 4 5  "REVIEW: Billie Eilish swears she's 'Happier Than Ever' on sophomore LP". RIFF Magazine (ingilis). July 30, 2021. July 30, 2021 tarixində arxivləşdirilib. İstifadə tarixi: July 30, 2021.
28. 1 2 3
29. ↑  *Lee, Anna Grace.* "Billie Eilish and the Importance of 'Your Power'". Esquire (ingilis). May 3, 2021. July 30, 2021 tarixində arxivləşdirilib. İstifadə tarixi: July 30, 2021.
30. ↑  "Why Billie Eilish Fans Think Her "Therefore I Am" Music Video Is a Message to Her Haters". E!. November 13, 2020. November 13, 2020 tarixində arxivləşdirilib. İstifadə tarixi: July 30, 2021.
31. ↑  *Leah, Greenblatt.* "Happier Than Ever review: Billie Eilish grows up, slows down on her intimate sophomore album". Entertainment Weekly. July 31, 2021. July 30, 2021 tarixində arxivləşdirilib. İstifadə tarixi: July 31, 2021.
32. ↑  References for interpolation of "Hymn to Vena" in "Goldwing":

	1. *Serrano, Athena.* "Billie Eilish's Happier Than Ever Has A Song For Every Mood". MTV News. July 31, 2021. July 30, 2021 tarixində arxivləşdirilib. İstifadə tarixi: July 31, 2021.
	2. *Holst, Gustav.* "Choral hymns from the Rig Veda for SATB chorus and orchestra, Groups I and IV, op. 26, H.97, H.100". The British Library (Manuscript). Stainer & Bell. 1908–1912. July 31, 2021 tarixində arxivləşdirilib. İstifadə tarixi: July 31, 2021.
33. ↑  "Happier Than Ever". Spotify. July 30, 2021. April 27, 2022 tarixində arxivləşdirilib. İstifadə tarixi: April 28, 2022.